**ՀԻՄՆԱՎՈՐՈՒՄ**

**«Արտադրական կանեփի արտադրության, ներմուծման, արտահանման կամ մեծածախ առևտրի իրականացման լիցենզավորման կարգերը և այդ գործունեությունների իրականացման լիցենզիաների ձևերը հաստատելու մասին», «Հայաստանի հանրապետության կառավարության 2010 թվականի մարտի 18-ի N 270-ն որոշման մեջ փոփոխություններ և լրացումներ կատարելու մասին», «Հայաստանի Հանրապետության կառավարության 2003 թվականի օգոստոսի 21-ի N 1129-ն որոշման մեջ փոփոխություններ և լրացումներ կատարելու մասին» և «Հայաստանի Հանրապետության կառավարության 2019 թվականի օգոստոսի 22-ի N 1071-Ա որոշման մեջ լրացումներ կատարելու մասին» Հայաստանի հանրապետության կառավարության որոշումների նախագծերի**

1. **Ընթացիկ իրավիճակը և իրավական ակտերի ընդունման անհրաժեշտությունը.**

Սույն ենթաօրենսդրական ակտերի ընդունումը բխում է 03.06.2021թ. ընդունված ««Թմրամիջոցների և հոգեմետ (հոգեներգործուն) նյութերի մասին ՀՀ օրենքում փոփոխություններ եվ լրացումներ կատարելու մասին, «Լիցենզավորման մասին ՀՀ օրենքում լրացումներ կատարելու մասին» և «Պետական տուրքի մասին» ՀՀ օրենքում լրացումներ կատարելու մասին» Հայաստանի Հանրապետության օրենքների կարգավորումներից և կոչված է ապահովելու դրանց իրականացումը։

1. **Առաջարկվող կարգավորումների բնույթը.**

Նախագծերով առաջարկվում է սահմանել արտադրական կանեփի արտադրության, ներմուծման, արտահանման կամ մեծածախ առևտրի իրականացման լիցենզավորման կարգերը և այդ գործունեությունների իրականացման լիցենզիաների և լիցենզիաների ներդիրների ձևերը, որն հնարավորություն կտա գործնականում իրականացնել լիցենզավորման գործընթացը։ Նախագծերով առաջարկվում է սահմանել նաև լիցենզիայի տրամադրման կարգը և հայտի մերժման հիմքերը, որոնք հնարավորություն կտան լիցենզավորող մարմնին վերահսկողություն իրականացնել լիցենզիաների տրամադրման գործընթացում։

Նախագծերով սահմանվում են նաև արտադրական կանեփի արտադրության, ներմուծման, արտահանման կամ մեծածախ առևտրի գործունեության քվոտավորման չափերը, որոնք ևս ուղղված են վերոնշյալ օրենքների պահանջների կատարումն ապահովելուն։

Նախագծերի համաձայն արտադրական կանեփի արտադրության, ներմուծման, արտահանման կամ մեծածախ առևտրի լիեցենզավորումն իրականացվելու է ՀՀ առողջապահության նախարարության կողմից, իսկ գործունեության իրականացման նխատմամբ վերահսկողությունն իրականացվելու է Շուկայի վերահսկողության տեսչական մարմնի կողմից։

Նախագծերի փաթեթով առաջարկվում է նաև սահմանել արտադրական կանեփի հասկացությունը և այն տեղափոխել ՀՀ կառավարության որոշմամբ հաստատված այն թ**մրամիջոցների և հոգեմետ (հոգեներգործուն) նյութերի ցուցակ, որոնց շրջանառությունը Հայաստանի Հանրապետությունում սահմանափակ է**, հանելով Հայաստանի Հանրապետության տարածքում շրջանառությունն արգելված համապատասխանաբար՝ արտադրական կանեփը հանելով թմրամիջոցների և հոգեմետ (հոգեներգործուն) նյութերի ցուցակից։

1. **Ակնկալվող արդյունքը.**

Նախագծերի ընդունման արդյունքում ակնկալվում է ապահովել ՀՀ կառավարության կողմից ընդունված ««Թմրամիջոցների և հոգեմետ (հոգեներգործուն) նյութերի մասին ՀՀ օրենքում փոփոխություններ եվ լրացումներ կատարելու մասին, «Լիցենզավորման մասին ՀՀ օրենքում լրացումներ կատարելու մասին» և «Պետական տուրքի մասին» ՀՀ օրենքում լրացումներ կատարելու մասին» Հայաստանի Հանրապետության օրենքների դրույթների ամբողջական իրացումը և արտադրական կանեփի արտադրության, ներմուծման, արտահանման կամ մեծածախ առևտրի գործունեության իրականացման ինստիտուտի ներդրման համար բավարար իրավական հիմքերի ստեղծումը:

**Նախագծերի ընդունման դեպքում պետական բյուջեում կամ տեղական ինքնակառավարման մարմինների բյուջեներում ծախսերի և եկամուտների էական ավելացումների կամ նվազեցումների մասին:**

Նախագծերի փաթեթի ընդունման դեպքում պետական բյուջեում կամ տեղական ինքնակառավարման մարմինների բյուջեներում ծախսերի էական նվազեցումներ չեն նախատեսվում:

Նախագծերի փաթեթի ընդունման դեպքում կարող են ավելանալ պետական բյուջեի եկամուտները: